C 149/158
SL
Uradni list Evropske unije
28.4.2023
sreda 19. oktobra 2022 Besedilo, ki ga predlaga Komisija
Sprememba
V teh izvedbenih aktih se navedejo sosednja pristanišča za pretovarjanje kontejnerjev, ki se nahajajo zunaj Unije, vendar manj kot 300 morskih milj od ozemlja Unije, kjer delež pretovarjanja kontejnerjev, merjen v enoti, ki ustreza kontej­ nerju dolžine 20 čevljev, presega 65 % celotnega kontejner­ skega prometa tega pristanišča v zadnjem dvanajstmesečnem obdobju, za katerega so na voljo ustrezni podatki.
Za namene tega seznama se šteje, da so kontejnerji pretovorjeni, kadar se raztovorijo z ladje v pristanišče izključno zaradi natovarjanja na drugo ladjo.
Pristanišča v tretji državi, ki učinkovito izvaja ukrepe, ki so tako ambiciozni kot zahteve iz te uredbe, niso vključena na seznam.
Ti izvedbeni akti se sprejmejo v skladu s postopkom pregleda iz člena 27(3).
Sprememba 60 Predlog uredbe Člen 2 – odstavek 2 b (novo) Besedilo, ki ga predlaga Komisija
Sprememba
Države članice lahko v zvezi z energijo, porabljeno na potovanjih s potniškimi ladjami, ki niso potniške ladje za križarjenje, med pristaniščem postanka pod jurisdikcijo države članice in pristaniščem postanka pod jurisdikcijo iste države članice, ki se nahaja na otoku z manj kot 100 000 stalnimi prebivalci, ter v zvezi z energijo, ki so jo porabile med bivanjem v pristanišču tega otoka, izvzamejo določene poti in pristanišča iz uporabe odstavka 1(a) in (b).
Države članice o teh izjemah pred začetkom njihove veljavnosti uradno obvestijo Komisijo, ki jih objavi v Uradnem listu Evropske unije.
Te izjeme se ne uporabljajo po 31. decembru 2029.